
Naslov: Na Lisci so spet na roke pokosili travnik
Napoved za voditelja:

Pred dobrim desetletjem so se v Henini pri Polani na kmetiji Milana Volavška odločili, da travnike spet pokosijo kot nekoč, s koso seveda. Bilo je veselo kot v starih časih in takrat je nastala ideja, da bi takšno košnjo lahko pripravili tudi na Lisci. To je spodbudilo člane Kulturno, športno in turističnega društvo (KŠTD) Razbor, da so to idejo uresničili 948 metrov nad morjem. Tako so letos na tej priljubljeni posavski planinski točki že sedmič pripravili prikaz košnje na tradicionalen način.

H1: Na Lisci so se že sedmo leto zapored zbrali številni kosci in grabljice
H2: Travnik so pokosili ročno – s kosami in pograbili z lesenimi grabljami
H3: Ob predstavitvi tradicionalne košnje je bilo še več drugih dogodkov
T- Z Lisce GORAN ROVAN /

X- Snemalec in montažer Miloš Šantek /

Na Lisci je ta konec tedna spet zadišalo po sveže pokošeni travi. To so pokosili na roke in ne s sodobnimi kosilnicami in traktorji, kot to ponavadi počno danes.
T- MATEJ IMPERL /

X- predsednik KŠTD (kulturno, športno in turistično društvo) Razbor /

»To je pravzaprav prikaz tiste tradicionalne košnje, ročne košnje, ročnega spravila sena. Ampak bolj kot, da mamo prireditev, dejansko je bistvo tega dogodka vsekakor ne tekmovanje, ampak druženje, da pridemo prijatli skupi, pokosimo, kakšno zapojemo in se mamo lepo.«
Letos se je zbralo več deset koscev, tako da je bilo sicer naporno delo, hitro opravljeno.
T- RIHARD STOPINŠEK /

X- kosec /

»In kaj more dober kosec imet oziroma kaj mora znat? Ja predvsem mora bit kosa dobr sklepana, fajn je tud, da jo prav obrusiš in pa seveda prav zamah. To je vse. Pa fajn je, če ni kosec žejen.«
Za to so običajno poskrbele ženske, ki so morale pokošeno travo tudi pograbiti.
T- POLDA WEISS /

X- grabljica /

»Da pol naložijo na voze pa odpeljejo domov, al je suha jo zmečejo v kozolce, če pa ni dost suha jo damo pa v štante, smo jo dajal. Zdej tega ni več. So to počele vedno ženske ali? Grable največ ženske, moški so mel pa vile v rokah pa nalagal na voze, ne.«
Seveda se je vse končalo z obilno pojedino in prepevanjem pozno v noč. Na Lisci so letos pripravili tudi ocenjevanje in pokušino jabolčnikov ter ocvirkove potice in puhle. Postavili so tudi fotografsko razstavo, predstavili so se ponudniki domačih dobrot in ročnodelci. Vse to z željo, da bi se prireditve udeležilo čim več ljudi. In teh, kljub muhastemu vremenu, res ni manjkalo.
